L 334/62 Jurnalul Oficial al Uniunii Europene 12.12.2008 II (Acte adoptate în temeiul Tratatelor CE/Euratom a căror publicare nu este obligatorie) DECIZII COMISIE DECIZIA COMISIEI din 20 mai 2008 privind ajutoarele acordate de Franţa Fondului pentru prevenirea riscurilor pescuitului și întreprinderilor de pescuit (Ajutorul de stat C 9/06) [notificată cu numărul C(2007) 5636] (Numai textul în limba franceză este autentic) (Text cu relevanță pentru SEE) (2008/936|CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, în special articolul 88 alineatul (2) primul paragraf, după ce părțile interesate au fost invitate să își prezinte obser- vațiile, în conformitate cu articolul menționat mai sus, întrucât: 1. PROCEDURĂ Comisia a luat cunoştință de diverse informații privind existența unui fond destinat compensării creşterii prețului carburantului, care a fost suportată de întreprinderile de pescuit din Franţa începând cu anul 2004. Potrivit acestor informații, fondul în cauză, denumit Fondul pentru prevenirea riscurilor pescuitului (FPRP), avea drept obiectiv anunțat nivelarea variațiilor pe termen scurt ale prețului carburantului pentru pescuit, însă în practică a avut ca efect permiterea faptului ca întreprin- derile în cauză să beneficieze de un preţ la carburant net inferior prețului de pe piață. Iniţial, se pare că era prevăzut ca fondul să funcţioneze doar pe baza contribuțiilor profesioniștilor. Principiul de funcționare ar fi fost simplu: fondul ar fi acoperit partea din costul carburantului care depăşea un preţ de referință determinat pe litru și, la rândul lor, întreprinderile ar fi adus contribuții la FPRP atunci când prețul carburantului ar fi coborât din nou sub preţul de referință. În acest mod, ar fi fost atins un echilibru pentru finanțarea sistemului fără aport de fonduri publice. Cu toate acestea, deoarece prețul de piață al carburantului s-a menţinut întotdeauna foarte mult peste prețul de referință, Comisia a presupus că funcționarea FPRP era posibilă doar datorită contribuției financiare a statului și că această contribuție financiară constituia un ajutor de stat în conformitate cu articolul 87 din Tratatul CE. La 25 august 2005, Comisia a solicitat Franței să o înştiinţeze, până la 5 septembrie 2005, dacă fuseseră adoptate sau luate în considerare de către stat măsuri specifice pentru a face față creşterii costurilor carbu- rantului. Mai mult, Comisia a reamintit faptul că, dacă astfel de măsuri implicau ajutoare de stat, acestea trebuiau să îi fie notificate în temeiul articolului 88 alineatul (3) din tratat. În lipsa unui răspuns și în conformitate cu articolul 10 din Regulamentul (CE) nr. 659/1999 al Consiliului din 22 martie 1999 de stabilire a normelor de aplicare a articolului 93 [devenit 88] din Tratatul CE (!), Comisia a solicitat Franței, la 21 septembrie 2005, să îi furnizeze, în termen de trei săptămâni, informații privind fondul în cauză, pentru a putea examina dacă exista într-adevăr ajutor de stat și, în caz afirmativ, dacă ajutorul de stat era sau nu compatibil cu piața comună. () JOL 83, 273.1999, p. 1.